
DR.31.5.2004 125 

 

  

apa yang sebenarnya, yang memang telah dirancang iaitu kita akan mengadakan satu 
program khas khusus mengenai laporan Parlimen, mungkin agak lewat sedikit.  Dan di 
samping itu saya juga harus memaklumkan bahawa kita juga telah menambah masa 
bagi pengetahuan ramai mengenai persidangan Parlimen ini, iaitu dengan mengadakan 
rancangan Dari Parlimen pada setiap pagi semasa tempoh sidang Parlimen ini, dan 
dalam rancangan ini kita bukan sahaja menjemput pihak kerajaan tetapi kita juga  
memberi peluang kepada pihak pembangkang sendiri…. 

Tuan Tan Kok Wai:  [Bangun] 

Timbalan Yang di-Pertua [Datuk Lim Si Cheng]:  Yang Berhormat bagi 
Cheras bangun. 

Tuan Tan Kok Wai:  Apakah Yang Berhormat Timbalan Menteri bersetuju 
dengan saya bahawa Parlimen sebagai institusi perundangan tertinggi di tanah air kita, 
adalah satu tempat yang paling sesuai bagi meningkatkan kesedaran politik dan hal 
ehwal semasa rakyat, dan siaran langsung persidangan Parlimen adalah wajar sekali 
bagi mencapai matlamat ini.  Apakah sebabnya jika siaran langsung bagi persidangan 
Parlimen tidak dapat dilangsungkan tetapi Perhimpunan Agung UMNO pula diberikan 
siaran langsung?  Saya ingin tahu, apakah sebabnya?  Manakah yang lebih penting di 
antara perhimpunan agung sebuah parti iaitu Barisan Nasional ataupun Parlimen ini? 

Datuk Zainuddin Maidin:  Terima kasih Tuan Yang di-Pertua.  Saya terlebih 
dahulu akan menjawab soalan tentang Persidangan Agung UMNO.  Siaran langsung 
Persidangan Agung UMNO hanya disiarkan ucapan Yang di-Pertua sahaja sedangkan 
persidangan Parlimen diadakan setiap hari.  Kalau sebulan, setiap hari hendak 
disiarkan akan memakan belanja berjuta ringgit, dan saya akan memberikan pecahan 
kos yang terlibat.  Kos sebenar untuk mengendalikan satu siaran langsung  … 

Dato’ Paduka Haji Badruddin bin Amiruldin: [Bangun] [Menyampuk]  Yang 
Berhormat, Yang Berhormat Timbalan Menteri….  

Datuk Zainuddin Maidin:  Nanti saya jawab, minta maaf saya hendak jawab. 

Dato’ Paduka Haji Badruddin bin Amiruldin: Saya hendak ….  

Datuk Zainuddin Maidin:  Biar saya jawab. 

Dato’ Paduka Haji Badruddin bin Amiruldin::  Ha, jawab, jawab, jawab. 

Datuk Zainuddin Maidin:  Kos sebenar untuk mengendalikan satu siaran 
langsung sidang Parlimen dalam sehari terbahagi kepada “Kos Langsung” dan “Kos 
Tidak Langsung”.  Kos langsung atau direct cost ialah RM21,400 sehari manakala kos 
tidak langsung ialah RM81,000 sehari.  Kos ini tidak mahal dan tidak perlu diberi 
kepada pihak swasta.  RTM tidak menyiarkan secara keseluruhan urusan Parlimen 
kerana seperti yang telah saya terangkan sebentar tadi, iaitu memadai dengan 
rumusan yang disediakan untuk makluman masyarakat dan kita akan menambah masa 
lagi. 

Mengenai cadangan siaran langsung dibuat melalui laman web, kita akan 
pertimbangkan.  Itu kos tetapi Yang Berhormat … 

Dato’ Paduka Haji Badruddin bin Amiruldin: [Bangun] 

Datuk Zainuddin Maidin: Ya, silakan. 

Dato’ Paduka Haji Badruddin bin Amiruldin: Yang Berhormat, saya tadi 
bersetuju dengan Yang Berhormat bagi Sri Gading iaitu kementerian hendak 
menyiarkan laporan persidangan Parlimen, itu sudah mencukupi.  Kalau diadakan 
siaran langsung pun bagus juga Yang Berhormat, sekurang-kurangnya rakyat boleh 
tengok kelakuan Ahli-Ahli Parlimen DAP – perangai Pengerusi mereka yang kadang-
kadang dia naik angin tidak tentu arah, kemudian cara mereka berlaga dalam Dewan 
Rakyat, tidak macam Ahli-Ahli Parlimen Barisan Nasional yang tertib, berbudi bahasa… 
[Ketawa]  Kan?  Ini bagus juga – dia ada pros dan cons.  Lainlah kalau DAP hendak 
masuk perangkap dia hendak tunjuk kelakuan mereka, hendak tunjuk macam mana 
angin Yang Berhormat bagi Ipoh Timur! 

Timbalan Yang di-Pertua [Datuk Lim Si Cheng]:  Yang Berhormat, wajah 
Tuan Yang di-Pertua pun dapat ditunjukkan….  [Ketawa] 



apa yang sebenarnya, yang memang telah dirancang iaitu kita akan mengadakan satu program khas khusus mengenai laporan Parlimen, mungkin agak lewat sedikit. Dan di samping itu saya juga harus memaklumkan bahawa kita juga telah menambah masa bagi pengetahuan ramai mengenai persidangan Parlimen ini, iaitu dengan mengadakan rancangan Dari Parlimen pada setiap pagi semasa tempoh sidang Parlimen ini, dan dalam rancangan ini kita bukan sahaja menjemput pihak kerajaan tetapi kita juga memberi peluang kepada pihak pembangkang sendiri.... Tuan Tan Kok Wai: [Bangun]. Timbalan Yang di-Pertua [Datuk Lim Si Cheng]: Yang Berhormat bagi Cheras bangun. Tuan Tan Kok Wai: Apakah Yang Berhormat Timbalan Menteri bersetuju dengan saya bahawa Parlimen sebagai institusi perundangan tertinggi di tanah air kita, adalah satu tempat yang paling sesuai bagi meningkatkan kesedaran politik dan hal ehwal semasa rakyat, dan siaran langsung persidangan Parlimen adalah wajar sekali bagi mencapai matlamat ini. Apakah sebabnya jika siaran langsung bagi persidangan Parlimen tidak dapat dilangsungkan tetapi Perhimpunan Agung UMNO pula diberikan siaran langsung? Saya ingin tahu, apakah sebabnya? Manakah yang lebih penting di antara perhimpunan agung sebuah parti iaitu Barisan Nasional ataupun Parlimen ini?. Datuk Zainuddin Maidin: Terima kasih Tuan Yang di-Pertua. Saya terlebih dahulu akan menjawab soalan tentang Persidangan Agung UMNO. Siaran langsung Persidangan Agung UMNO hanya disiarkan ucapan Yang di-Pertua sahaja sedangkan persidangan Parlimen diadakan setiap hari. Kalau sebulan, setiap hari hendak disiarkan akan memakan belanja berjuta ringgit, dan saya akan memberikan pecahan kos yang terlibat. Kos sebenar untuk mengendalikan satu siaran langsung ... Dato' Paduka Haji Badruddin bin Amiruldin: [Bangun] [Menyampuk] Yang Berhormat, Yang Berhormat Timbalan Menteri.... Datuk Zainuddin Maidin: Nanti saya jawab, minta maaf saya hendak jawab. Dato' Paduka Haji Badruddin bin Amiruldin: Saya hendak .... Datuk Zainuddin Maidin: Biar saya jawab. Dato' Paduka Haji Badruddin bin Amiruldin:: Ha, jawab, jawab, jawab. Datuk Zainuddin Maidin: Kos sebenar untuk mengendalikan satu siaran langsung sidang Parlimen dalam sehari terbahagi kepada "Kos Langsung" dan "Kos Tidak Langsung". Kos langsung atau direct cost ialah RM21,400 sehari manakala kos tidak langsung ialah RM81,000 sehari. Kos ini tidak mahal dan tidak perlu diberi kepada pihak swasta. RTM tidak menyiarkan secara keseluruhan urusan Parlimen kerana seperti yang telah saya terangkan sebentar tadi, iaitu memadai dengan rumusan yang disediakan untuk makluman masyarakat dan kita akan menambah masa lagi. Mengenai cadangan siaran langsung dibuat melalui laman web, kita akan pertimbangkan. Itu kos tetapi Yang Berhormat ... Dato' Paduka Haji Badruddin bin Amiruldin: [Bangun]. Datuk Zainuddin Maidin: Ya, silakan. Dato' Paduka Haji Badruddin bin Amiruldin: Yang Berhormat, saya tadi bersetuju dengan Yang Berhormat bagi Sri Gading iaitu kementerian hendak menyiarkan laporan persidangan Parlimen, itu sudah mencukupi. Kalau diadakan siaran langsung pun bagus juga Yang Berhormat, sekurang-kurangnya rakyat boleh tengok kelakuan Ahli-Ahli Parlimen DAP- perangai Pengerusi mereka yang kadang- kadang dia naik angin tidak tentu arah, kemudian cara mereka berlaga dalam Dewan Rakyat, tidak macam Ahli-Ahli Parlimen Barisan Nasional yang tertib, berbudi bahasa... [Ketawa] Kan? Ini bagus juga- dia ada pros dan cons. Lainlah kalau DAP hendak masuk perangkap dia hendak tunjuk kelakuan mereka, hendak tunjuk macam mana angin Yang Berhormat bagi Ipoh Timur!. Timbalan Yang di-Pertua [Datuk Lim Si Cheng]: Yang Berhormat, wajah Tuan Yang di-Pertua pun dapat ditunjukkan.... [Ketawa].